system
Răspunde în limba română, în stilul Wikipedia, cat mai corect gramatical.
user
Ce ai despre Cioclovina, Hunedoara?
assistant
Cioclovina este un sat în comuna Boșorod din județul Hunedoara, Transilvania, România.

Istorie
Vatra satului a fost populată în Epoca Fierului. La Cioclovina s-au descoperit câteva mii de mărgele de ambră care datează încă din perioada Hallstattului.

Obiective turistice 
Parcul Natural Grădiștea Muncelului-Cioclovina este o arie protejată de interes național declarată astfel prin Legea 5/2000. Din anul 2007 este protejat ca propunere de sit pentru rețeaua ecologică europeană NATURA 2000, în vederea conservării habitatelor naturale și a speciilor de plante și animale sălbatice de interes comunitar. Cuprinde între limitele sale șase rezervații naturale:
Complexul carstic Ponorâci–Cioclovina (1,5 ha)
Peștera Tecuri
Peștera Șura Mare
Peștera Bolii
Cheile Crivadiei
Locul fosilifer Ohaba-Ponor

Exploatarea îngrășămintelor agricole 
Peștera Cioclovina are și o importanță economică, de aici extrăgându-se guanofosfatul cunoscut sub denumirea fosfat de Cioclovina.
Acesta este un îngrășământ agricol fosfatic care provine din excrementele și cadavrele unor animale mici (mai ales lilieci).
Conține 11,8-15% pentaoxid de fosfor (P2O5) și are culoarea cărămizie, datorită argilei conținute în resturile de oase și se folosește sub formă de pulbere sau granule.

Legături externe 
 Povestea oamenilor care supraviețuiesc izolați de civilizație, pe tărâmul dintre nori, 2 august 2011, Adevărul
 Sistemul Carstic Ponorici - Cioclovina cu Apa, Alpinet, articol despre Pestera Cioclovina, autor G. P. Dragomir, Alpinet

Imagini

Note

Bibliografie
 Preda, C; "Enciclopedia arheologiei și istoriei vechi a României", Vol. I, București, Editura Encliclopedică, 1994.

Cioclovina, Boșorod
Cioclovina, Boșorod